C 87/27

Standarta grozījuma apstiprināšana ar aizsargātu nosaukumu apzīmēta vīna nozares produkta specifikācijā: paziņojuma publicēšana saskaņā ar Komisijas Deleģētās regulas (ES) 2019/33 17. panta 2. un 3. punktu

(2021/C 87/09)

Šis paziņojums ir publicēts saskaņā ar Komisijas Deleģētās regulas (ES) 2019/33 (1) 17. panta 5. punktu.

PAZIŅOJUMS PAR STANDARTA GROZĪJUMU, AR KO GROZA VIENOTO DOKUMENTU

“MOULIN-À-VENT”

PDO-FR-A0933-AM02

Paziņojuma datums: 09.12.2020.

APSTIPRINĀTĀ GROZĪJUMA APRAKSTS UN PAMATOJUMS

1. Ģeogrāfiskais apgabals

I nodaļas IV daļas 1. punktā pēc teksta “šādu pašvaldību teritorija” pievieno tekstu “pamatojoties uz oficiālo 2019. gada administratīvi teritoriālo vienību klasifikatoru”.

Šis redakcionālais grozījums ļauj norādīt ģeogrāfisko apgabalu saskaņā ar INSEE publicētā oficiālo administratīvi teritoriālo vienību klasifikatoru redakciju, kas bija spēkā 2019. gadā, un nodrošināt, ka ģeogrāfiskais apgabals ir juridiski definēts.

Ģeogrāfiskā apgabala perimetrs saglabājas pilnīgi identisks.

Ir pievienots arī teikums, lai informētu operatorus par to, ka ar ģeogrāfisko apgabalu saistītie kartogrāfijas dokumenti ir darīti pieejami INAO vietnē.

Šie grozījumi vienoto dokumentu neskar.

2. Zemesgabalu apgabals

IV daļas 2. punktu aizstāj ar šādu: “Vīnus iegūst tikai no vīnogulājiem, kas atrodas ražošanas zemesgabalu apgabalā, ko 2019. gada 14. novembrī kompetentās valsts komitejas sanāksmē apstiprinājis Izcelsmes un kvalitātes valsts institūts.”

Šā grozījuma mērķis ir norādīt datumu, kad kompetentā valsts iestāde ražošanas ģeogrāfiskajā apgabalā ir apstiprinājusi jauno noteikto zemesgabalu apgabalu. Zemesgabalus nosaka, norādot zemesgabalus ražošanas ģeogrāfiskajā apgabalā, kas ir piemēroti ar attiecīgo aizsargāto cilmes vietas nosaukumu apzīmētā produkta ražošanai.

Šis grozījums vienoto dokumentu neskar.

3. Tiešās apkaimes apgabals

I nodaļas IV daļas 3. punktā pēc teksta “šādu pašvaldību teritorija” pievieno tekstu “, pamatojoties uz oficiālo 2019. gada administratīvi teritoriālo vienību klasifikatoru”.

Šis redakcionālais grozījums ļauj norādīt tiešās apkaimes apgabalu saskaņā ar INSEE publicētā oficiālā administratīvi teritoriālo vienību klasifikatora redakciju, kas bija spēkā 2019. gadā.

Šā apgabala perimetrs saglabājas pilnīgi identisks.

Šīs atsauces pievienošana ļauj juridiski nodrošināt tiešās apkaimes apgabala definīciju, lai to vēlāk neietekmētu pašvaldību vai pašvaldību daļu apvienošanās vai sadalīšana, kā arī nosaukumu izmaiņas.

Atjaunina arī to pašvaldību saraksts, kas veido tiešās apkaimes apgabalu, nemainot perimetru, lai ņemtu vērā administratīvās izmaiņas, kas veiktas pirms 2019. gada.

Attiecīgi groza vienotā dokumenta iedaļu “Papildu nosacījumi”.

4. Pārejas pasākums

I nodaļas XI daļas 3. punktu svītro, jo ir beidzies laikposms, kurā ražotāji varēja gūt labumu no īpaša pasākuma attiecībā uz audzēšanas periodu, un līdz ar to ir pagājis datums, kad produkts tika laists tirgū, darot to pieejamu patērētājam.

Šis grozījums vienoto dokumentu neskar.

5. Specifikācijas pārbaudes elementi

— Uzņēmējus tagad pārbauda sertifikācijas iestāde, dažādos attiecīgajos specifikācijas II nodaļas punktos apzīmējumu “kontroles plāns” aizstāj ar apzīmējumu “pārbaudes plāns”. Šis grozījums vienoto dokumentu neskar.

— Norādes uz pārbaudes iestādi III nodaļas II daļā: kopš 2011. gada decembra, kad tika apstiprināta produkta specifikācija, ir grozīti šīs daļas redakcionālie noteikumi, svītrojot visas atsauces uz kontroles iestādi, jo pārbaudes veic sertifikācijas iestāde. Šis grozījums vienoto dokumentu neskar.

VIENOTS DOKUMENTS

1. Produkta nosaukums

“Moulin-à-Vent”

2. Ģeogrāfiskās izcelsmes norādes veids

ACVN – aizsargāts cilmes vietas nosaukums

3. Vīna produktu kategorijas

1. Vīns

4. Vīna vai vīnu apraksts

Analītisks apraksts

Vīni ir nedzirkstoši sausie sarkanvīni.

Vīnu dabiskā spirta tilpumkoncentrācija ir vismaz 10,5 %.

Pēc bagātināšanas vīnu kopējā spirta tilpumkoncentrācija nepārsniedz 13 %.

Fasēšanas posmā vīnu ābolskābes saturs nepārsniedz 0,4 gramus uz litru.

Gatavie vīni, ko var sākt tirgot, atbilst šādiem analītiskiem standartiem:

Maksimālais fermentējamo cukuru (glikozes un fruktozes) saturs: 3 grami uz litru

Attiecībā uz maksimālo kopējo spirta koncentrāciju, minimālo faktisko spirta koncentrāciju, minimālo kopējo skābumu un maksimālo kopējo sēra dioksīda saturu piemēro Kopienas tiesību aktos noteiktos standartus.

Vīnu krāsa ir piesātināta – no rubīna līdz granāta tonim. Aromātā bieži vien ir izteiktas ziedu un gatavu sarkano augļu nianses, kas ar laiku pārveidojas par garšvielu, trifeļu vai pat medījuma gaļas aromātu. Vīnu garšas struktūra ir dāsna, un tai raksturīgs līdzsvars starp spēcīgu garšu, sarežģītību un eleganci.

Tos var izbaudīt jaunus, bet pēc vairāku gadu ilgas uzglabāšanas tie iegūst smalku un spēcīgu garšu.

Vispārīgās analītiskās īpašības Maksimālā kopējā spirta tilpumkoncentrācija (%): Minimālā faktiskā spirta tilpumkoncentrācija (%) Minimālais kopējais skābums: Maksimālais gaistošais skābums (miliekvivalentos uz litru): 14,17 Maksimālais kopējais sēra dioksīda saturs (miligramos uz litru):

5. Vīnkopības metodes

a. Īpašās vīndarības metodes

Vīndarības metodes

Īpašā vīndarības metode

— Koksnes šķeldas izmantošana ir aizliegta.

— Vīni pēc bagātināšanas nepārsniedz kopējo spirta tilpumkoncentrāciju 13 %.

— Bagātināšanai ir atļauti iztvaicēšanas paņēmieni, nepārsniedzot 10 % augstu koncentrāciju.

Papildus iepriekš minētajiem noteikumiem vīndarības metožu jomā šiem vīniem jāatbilst prasībām, kas noteiktas Kopienas līmenī un Lauku un jūras zvejas kodeksā.

Audzēšanas prakse

Stādījumu blīvums

VISPĀRĪGI NOTEIKUMI

Vīnkoku stādījumu blīvums ir vismaz 6 000 vīnkoku uz hektāru.

Šiem vīnkokiem atstarpe starp rindām nepārsniedz 2,1 metrus, un atstarpe starp vīnkokiem vienā rindā nepārsniedz 0,8 metrus.

ĪPAŠI NOTEIKUMI

Ar nosacījumu, ka tiek ievērots minimālais vīnkoku blīvums – 6 000 vīnkoku uz hektāru, mehanizācijas nolūkā attālums starp vīnkoku rindām nedrīkst pārsniegt trīs metrus.

Noteikumi par apgriešanu

— apgriešanu pabeidz 15. maijā,

— vīnus iegūst no vīnkokiem, kas apgriezti, izmantojot īso apgriešanas paņēmienu (kausveidā, vēdekļveidā vai vienkāršā, dubultā vai “charmet” Ruajā (Royat) kordona veidā), kad uz vienu vīnkoku ir ne vairāk kā 10 vīnstīgu pumpuri,

— uz katra vīnkoka ir trīs līdz pieci augļzari ar ne vairāk kā diviem vīnstīgu pumpuriem; atjaunošanas nolūkā uz katra vīnkoka var būt arī augļzars ar ne vairāk kā diviem vīnstīgu pumpuriem, kas uzpotēti uz sānu daļas, kura izaugusi no vecā koka,

— veicot apgriešanu, lai veidotu vīnkoku, vai nomainot apgriešanas metodi, vīnkokus apgriež, uz viena vīnkoka atstājot ne vairāk kā 12 vīnstīgu pumpurus.

Noteikumi attiecībā uz ražas mehānisku novākšanu:

a) novākto vīnogu krāvuma augstums konteineros, kuros veic pārvešanu no zemesgabala uz vīna darītavu, nepārsniedz 0,5 metrus;

b) konteineri ir izgatavoti no inerta un pārtikai piemērota materiāla;

c) ražas novākšanas un transportēšanas aprīkojumam ir atbilstīga ūdens novadīšanas vai aizsardzības sistēma.

b. Maksimālās ražas

61 hektolitrs no hektāra

6. Noteiktais ģeogrāfiskais apgabals

Vīnogu novākšanu un vīnu vinifikāciju, ražošanu un izturēšanu veic šādu pašvaldību teritorijā, pamatojoties uz oficiālo administratīvi teritoriālo vienību klasifikatoru, kas bija spēkā 2019. gadā:

— Rhône departamentā: Chénas,

— Saône-et-Loire departamentā: Romanèche-Thorins.

7. Galvenā(-ās) vīna vīnogu šķirne(-es)

‘Aligoté B’

‘Gamay N’

‘Melon B’

8. Saiknes( vai saikņu apraksts

Saikni veicinošo dabas faktoru apraksts

Ģeogrāfiskais apgabals plešas pāri Beaujolais kalnu austrumu malai, galvenokārt uz Rémont kalna (510 metru augstumā) un terasēm pie Saonas (Saône) līdzenuma, 15 kilometrus uz dienvidrietumiem no Mâcon un 25 kilometrus uz ziemeļiem no Villefranche-sur-Saône.

Tādējādi tas plešas Chénas un Romanèche-Thorins pašvaldību teritorijās, uz Rhône un Saône-et-Loire departamenta robežām.

Vīnogu ražas novākšanai paredzētie zemesgabali atrodas kalnainā ainavā ar nogāzēm rietumos, kas dažkārt, galvenokārt Chénas ciemā, ir ļoti stāvas, un austrumos – ne tik stāvām nogāzēm un terasēm, kuras sniedzas līdz Romanèche-Thorins. Tādējādi augstums virs jūras līmeņa ir no 190 metriem līdz 420 metriem.

80 % augšņu ir augsnes, kas izveidojušās smalku sārtas krāsas smilšu arēnās, kuras izveidojušās substrāta granīta ieža, kas šeit tiek saukts par “grès” vai “gore”, iedarbības dēļ. Dienvidu daļā un pie austrumu robežas augsnes ir labāk attīstītas un veidojušās uz koluviālajiem nogulumiem. To sastāvā ir smilts un māls, kas sajaukts ar oļiem un granti. Augsnes kopumā tiek labi drenētas, un tās ir piesūcinātas ar dzelzs un mangāna oksīdiem, kas tiek izkliedēti no dzīslām, kuras krustojas ar granīta masu.

Patiešām, lielākās Francijas mangāna nogulsnes tika atklātas aptuveni 1750. gadā Romanèche-Thorins. Šo atradni, kas pletās līdz pat ciema galvenā laukuma vidum, izmantoja no XVIII gadsimta līdz XIX gadsimtam. Romanéchite, kā to toreiz sauca, ir ļoti smags melns klintsakmens.

Klimats ir maigāks okeāna klimats, pakļauts kontinentālajai un dienvidu ietekmei. Nokrišņu daudzums visa gada garumā ir vienmērīgs, un gada vidējā temperatūra ir tuvu 11 °C. Beaujolais kalniem ir būtiska nozīme aizsardzībā pret rietumu vējiem, tādējādi mazinot okeāna ietekmi. To radītais fēna efekts izžāvē mitro gaisu, uz tā rēķina palielinot gaismas daudzumu un samazinot nokrišņu daudzumu.

Lielajai Saonas ielejai ir arī galvenā nozīme vīnkoku attīstībā, jo tā nodrošina lielu gaismas daudzumu un novirza ietekmi no dienvidiem, ko jo īpaši raksturo liels karstums vasarā.

Saikni veicinošo cilvēkfaktoru apraksts

Vīnkoki ģeogrāfiskajā apgabalā tiek audzēti jau no seniem laikiem.

Sjūzana Blanšeta (Suzanne Blanchet) savā grāmatā Les vins de Bourgogne (“Burgundijas vīni”) norāda, ka vīnkoku audzēšana no Mâconnais apgabala līdz Lyonnais apgabalam, kur pārsvarā ir meži, ir tikusi veikta kopš I gadsimta (Plīnijs Vecākais). III gadsimtā vīni, kurus tolaik pildīja amforās, pa ļoti tuvu esošo Saonas upi tika nogādāti līdz Lionai.

Kopš XV gadsimta beigām, pateicoties Lionas buržuāzijas pārstāvju ierosmei, papildus zīda rūpniecības un banku uzplaukumam vīna dārzi piedzīvoja īstu uzplaukumu.

Beaujolais reģiona vīna tirdzniecības apjomi paplašinājās XVIII gadsimtā, izraisot lielas pārmaiņas vīnu dārzos. Pēc tam lielos īpašumus sadalīja “nomājamos zemesgabalos”, kas ģeogrāfiskajā apgabalā joprojām ir ļoti izplatīti.

1722. gadā valsts arhīvos ir norādīts: “Romanèche ir viena no četrām Mâconnais apdzīvotajām vietām, no kurām uz Parīzi nosūta lielāko vīna mucu skaitu”.

Aizsargātā cilmes vietas nosaukums ir saistīts ar senām vējdzirnavām, kas celtas 1550. gadā Romanèche-Thorins pakalnā. Līdz XIX gadsimta vidum tās izmantoja graudu malšanai. Tagad tās ir klasificētas kā vēsturisks piemineklis. Tās atrodas vīna dārza centrā, ir redzamas ļoti tālu un lieliski identificē “Moulin-à-Vent” ģeogrāfisko apgabalu.

Ar Mâcon tiesas 1924. gada 17. aprīļa spriedumu tiek oficiāli noteiktas ģeogrāfiskās robežas, kurās drīkst ražot vīnus ar nosaukumu ““Thorins” vai “Moulin-à-Vent””. Nākamajā gadā tika oficiāli izveidota “Vīnkopju savienība”, un tas noveda pie aizsargātā cilmes vietas nosaukuma atzīšanas, kas notika, pieņemot 1936. gada 11. septembra dekrētu. Lai izvairītos no pārpratumiem, no nosaukuma “Thorins” atteicās.

Tajā pašā laikā aptuveni četrdesmit ražotāji izveidoja kooperatīvo vīna darītavu, kura kopš 1934. gada tika izveidota pie Michauds pils Chénas pašvaldībā, tā saražo aptuveni 20 % no visa apjoma un ir ekonomikas dzinējspēks.

Produktu ar aizsargāto cilmes vietas nosaukumu “Moulin-à-Vent” raksturo reģionam raksturīgo tradīciju apkopojums un mūsdienīgas metodes.

Ražotāji, cenšoties izgatavot kvalitatīvu vīnu, ir iemācījušies pārvaldīt šķirni ‘Gamay N’ un tās audzēšanu, jo īpaši izmantojot lielu stādījumu blīvumu un vīnkokus īsi apgriežot.

Lai panāktu vīnogu pilnīgu nogatavošanos, ražotājs nodrošina, lai būtu pietiekams daudzums atklātu lapu platības. Tādējādi vīnkokus var apsaimniekot, izmantojot stacionāru piesiešanu. Paralēli ražotāji ieviesa īpašu vīndarības sistēmu, kurā līdzās pastāv tradicionālā fermentācija un pusoglekļa macerācija.

Īpašumi ir galvenokārt pieder ģimenēm, kur vairākas paaudzes nomaina viena otru un strādā kopā.

Vīna dārzu platība 2010. gadā bija 650 hektāri, un vidējais ražošanas apjoms gadā bija aptuveni 30 000 hektolitru.

Informācija par produktu kvalitāti un īpašībām

Vīnu krāsa ir piesātināta – no rubīna līdz granāta tonim.

Aromātā bieži vien ir izteiktas ziedu un gatavu sarkano augļu nianses, kas ar laiku pārveidojas par garšvielu, trifeļu vai pat medījuma gaļas aromātu.

Vīnu garšas struktūra ir dāsna, un tai raksturīgs līdzsvars starp spēcīgu garšu, sarežģītību un eleganci.

Tos var izbaudīt jaunus, bet pēc vairāku gadu ilgas uzglabāšanas tie iegūst smalku un spēcīgu garšu.

Cēloņsakarības

Ražots no vīnkokiem, kas aug granīta klinšu izvirzījumu sānu malās, vīns “Moulin-à-Vent” ir pazīstams kā vecākais no “Crus du Beaujolais” saimes.

Vīnkoki sakņojas viendabīgā granīta augsnes pamatā, kurā ir daudzas mangāna dzīslas, kas redzamas augsnē izkaisītu fragmentu veidā. Vēsture liecina, ka šis melnais minerāls veicina vīnu īpašo iezīmju rašanos.

Vīna dārzu zemesgabali, kas apstādīti ar šķirni ‘Gamay N’, atrodas ne pārāk stāvās nogāzēs, ir diezgan atklāti austrumos un dienvidaustrumos, tos no rietumu vējiem pasargā Beaujolais kalni. Tiem atrodoties tādā stāvoklī, tos jau no rītausmas sasilda pirmie saules stari.

Granīta pamats, ņemot vērā tā zemo auglību, veicina mērenu ražu veidošanos un piedalās svaigu vīnogu aromātu veidošanā vīnos.

Ražotāji labprāt norobežotu labākos zemesgabalus un marķējumā iekļautu vispazīstamāko vietu nosaukumus.

“Moulin-à-Vent” labā reputācija ir sena. Jau XVIII gadsimtā to apstiprināja Mâcon uzpircējs Pjērs Etjēns Šalandons (Pierre-Étienne Chalandon), kas iesniedza sūdzību pret ražotāju, kuru turēja aizdomās par trešās vai ceturtās kategorijas vīnu piedāvāšanu ar nosaukumu “Moulin-à-Vent”. Savā darbā Topographie de tous les vignobles connus (“Visu zināmo vīna dārzu topogrāfija”) Žiljēns (Jullien) 1816. gadā aprakstīja “Moulin-à-Vent” vīnus, kas tolaik tika klasificēti kā “pirmā šķira” un vairāk nekā desmit gadus uzglabāti pudelēs.

Savukārt ražotāji vienmēr sevi identificē ar vējdzirnavām, kas ir aizsargātā cilmes vietas nosaukuma simbols un ir izvietotas uz daudzām etiķetēm un reklāmas dokumentiem, un kas ir iedvesmojušas gleznotāju Morisu Utrilo (Maurice Utrillo).

1996. gadā “Moulin-à-Vent” ražotāji apvienojās ar “Chénas” ražotājiem, lai izveidotu Confrérie des Maîtres Vignerons de Chénas et Moulin-à-Vent (Chénas un Moulin-à-Vent vīna audzētāju brālību), svinīgi apstiprinot abu ar aizsargātajiem cilmes vietu nosaukumiem apzīmēto vīnu labo reputāciju.

9. Būtiski papildu nosacījumi (iepakojums, marķējums, citas prasības)

Tiešās apkaimes apgabals

Tiesiskais regulējums:

valsts tiesību akti

Papildu nosacījuma veids:

atkāpe attiecībā uz ražošanu noteiktajā ģeogrāfiskajā apgabalā

Nosacījuma apraksts:

tiešā tuvumā esošo apgabalu, kas noteikts, atkāpjoties no noteikumiem attiecībā uz vīnu izgatavošanu, ražošanu un nogatavināšanu, veido šādu pašvaldību teritorija, pamatojoties uz 2019. gada oficiālo ģeogrāfisko kodu:

— Côte-d’Or departamentā: Agencourt, Aloxe-Corton, Ancey, Arcenant, Argilly, Autricourt, Auxey-Duresses, Baubigny, Beaune, Belan-sur-Ource, Bévy, Bissey-la-Côte, Bligny-lès-Beaune, Boncourt-le-Bois, Bouix, Bouze-lès-Beaune, Brion-sur-Ource, Brochon, Cérilly, Chamboeuf, Chambolle-Musigny, Channay, Charrey-sur-Seine, Chassagne-Montrachet, Châtillon-sur-Seine, Chaumont-le-Bois, Chaux, Chenôve, Chevannes, Chorey-lès-Beaune, Clémencey, Collonges-lès-Bévy, Combertault, Comblanchien, Corcelles-les-Arts, Corcelles-les-Monts, Corgoloin, Cormot-Vauchignon, Corpeau, Couchey, Curley, Curtil-Vergy, Daix, Dijon, Ebaty, Echevronne, Epernay-sous-Gevrey, L'Etang-Vergy, Etrochey, Fixin, Flagey-Echézeaux, Flavignerot, Fleurey-sur-Ouche, Fussey, Gerland, Gevrey-Chambertin, Gilly-lès-Cîteaux, Gomméville, Grancey-sur-Ource, Griselles, Ladoix-Serrigny, Lantenay, Larrey, Levernois, Magny-lès-Villers, Mâlain, Marcenay, Marey-lès-Fussey, Marsannay-la-Côte, Massingy, Mavilly-Mandelot, Meloisey, Merceuil, Messanges, Meuilley, Meursanges, Meursault, Molesme, Montagny-lès-Beaune, Monthelie, Montliot-et-Courcelles, Morey-Saint-Denis, Mosson, Nantoux, Nicey, Noiron-sur-Seine, Nolay, Nuits-Saint-Georges, Obtrée, Pernand-Vergelesses, Perrigny-lès-Dijon, Plombières-lès-Dijon, Poinçon-lès-Larrey, Pommard, Pothières, Premeaux-Prissey, Prusly-sur-Ource, Puligny-Montrachet, Quincey, Reulle-Vergy, La Rochepot, Ruffey-lès-Beaune, Saint-Aubin, Saint-Bernard, Saint-Philibert, Saint-Romain, Sainte-Colombe-sur-Seine, Sainte-Marie-la-Blanche, Santenay, Savigny-lès-Beaune, Segrois, Tailly, Talant, Thoires, Vannaire, Velars-sur-Ouche, Vertault, Vignoles, Villars-Fontaine, Villebichot, Villedieu, Villers-la-Faye, Villers-Patras, Villy-le-Moutier, Vix, Volnay, Vosne-Romanée, Vougeot;

— Rhône departamentā: Alix, Anse, L'Arbresle, Les Ardillats, Arnas, Bagnols, Beaujeu, Belleville-en-Beaujolais, Belmont-d’Azergues, Blacé, Le Breuil, Bully, Cercié, Chambost-Allières, Chamelet, Charentay, Charnay, Chasselay, Châtillon, Chazay-d’Azergues, Chessy, Chiroubles, Cogny, Corcelles-en-Beaujolais, Dardilly, Denicé, Deux Grosnes (tikai tajā daļā, kas atbilst kādreizējās Avenas pašvaldības teritorijai), Dracé, Emeringes, Fleurie, Fleurieux-sur-l'Arbresle, Frontenas, Gleizé, Juliénas, Jullié, Lacenas, Lachassagne, Lancié, Lantignié, Légny, Létra, Limas, Lozanne, Lucenay, Marchampt, Marcy, Moiré, Montmelas-Saint-Sorlin, Morancé, Odenas, Le Perréon, Pommiers, Porte des Pierres Dorées, Quincié-en-Beaujolais, Régnié-Durette, Rivolet, Sain-Bel, Saint-Clément-sur-Valsonne, Saint-Cyr-le-Chatoux, Saint-Didier-sur-Beaujeu, Saint-Etienne-des-Oullières, Saint-Etienne-la-Varenne, Saint-Georges-de-Reneins, Saint-Germain-Nuelles, Saint-Jean-des-Vignes, Saint-Julien, Saint-Just-d’Avray, Saint-Lager, Saint-Romain-de-Popey, Saint-Vérand, Sainte-Paule, Salles-Arbuissonnas-en-Beaujolais, Sarcey, Taponas, Ternand, Theizé, Val d'Oingt, Vaux-en-Beaujolais, Vauxrenard, Vernay, Villefranche-sur-Saône, Ville-sur-Jarnioux, Villié-Morgon, Vindry-sur-Turdine (tikai tajā daļā, kas atbilst kādreizējo Dareizé, Les Olmes un Saint-Loup pašvaldību teritorijai);

— Saône-et-Loire departamentā: Aluze, Ameugny, Azé, Barizey, Beaumont-sur-Grosne, Berzé-la-Ville, Berzé-le-Châtel, Bissey-sous-Cruchaud, Bissy-la-Mâconnaise, Bissy-sous-Uxelles, Bissy-sur-Fley, Blanot, Bonnay, Bouzeron, Boyer, Bray, Bresse-sur-Grosne, Burgy, Burnand, Bussières, Buxy, Cersot, Chagny, Chaintré, Chalon-sur-Saône, Chamilly, Champagny-sous-Uxelles, Champforgeuil, Chânes, Change, Chapaize, La Chapelle-de-Bragny, La Chapelle-de-Guinchay, La Chapelle-sous-Brancion, Charbonnières, Chardonnay, La Charmée, Charnay-lès-Mâcon, Charrecey, Chasselas, Chassey-le-Camp, Château, Châtenoy-le-Royal, Chaudenay, Cheilly-lès-Maranges, Chenôves, Chevagny-les-Chevrières, Chissey-lès-Mâcon, Clessé, Cluny, Cormatin, Cortambert, Cortevaix, Couches, Crêches-sur-Saône, Créot, Cruzille, Culles-les-Roches, Curtil-sous-Burnand, Davayé, Demigny, Dennevy, Dezize-lès-Maranges, Donzy-le-Pertuis, Dracy-le-Fort, Dracy-lès-Couches, Epertully, Etrigny, Farges-lès-Chalon, Farges-lès-Mâcon, Flagy, Fleurville, Fley, Fontaines, Fragnes-La-Loyère (tikai tajā daļā, kas atbilst kādreizējās La Loyère pašvaldības teritorijai), Fuissé, Genouilly, Germagny, Givry, Granges, Grevilly, Hurigny, Igé, Jalogny, Jambles, Jugy, Jully-lès-Buxy, Lacrost, Laives, Laizé, Lalheue, Leynes, Lournand, Lugny, Mâcon, Malay, Mancey, Martailly-lès-Brancion, Massilly, Mellecey, Mercurey, Messey-sur-Grosne, Milly-Lamartine, Montagny-lès-Buxy, Montbellet, Montceaux-Ragny, Moroges, Nanton, Ozenay, Paris-l'Hôpital, Péronne, Pierreclos, Plottes, Préty, Prissé, Pruzilly, Remigny, La Roche-Vineuse, Rosey, Royer, Rully, Saint-Albain, Saint-Ambreuil, Saint-Amour-Bellevue, Saint-Boil, Saint-Clément-sur-Guye, Saint-Denis-de-Vaux, Saint-Désert, Saint-Gengoux-de-Scissé, Saint-Gengoux-le-National, Saint-Germain-lès-Buxy, Saint-Gervais-sur-Couches, Saint-Gilles, Saint-Jean-de-Trézy, Saint-Jean-de-Vaux, Saint-Léger-sur-Dheune, Saint-Mard-de-Vaux, Saint-Martin-Belle-Roche, Saint-Martin-du-Tartre, Saint-Martin-sous-Montaigu, Saint-Maurice-de-Satonnay, Saint-Maurice-des-Champs, Saint-Maurice-lès-Couches, Saint-Pierre-de-Varennes, Saint-Rémy, Saint-Sernin-du-Plain, Saint-Symphorien-d’Ancelles, Saint-Vallerin, Saint-Vérand, Saint-Ythaire, Saisy, La Salle, Salornay-sur-Guye, Sampigny-lès-Maranges, Sancé, Santilly, Sassangy, Saules, Savigny-sur-Grosne, Sennecey-le-Grand, Senozan, Sercy, Serrières, Sigy-le-Châtel, Sologny, Solutré-Pouilly, Taizé, Tournus, Uchizy, Varennes-lès-Mâcon, Vaux-en-Pré, Vergisson, Vers, Verzé, Le Villars, La Vineuse sur Fregande (tikai tajā daļā, kas atbilst kādreizējo Donzy-le-National, Massy un La Vineuse pašvaldību teritorijai), Vinzelles, Viré;

— Yonne departamentā: Aigremont, Annay-sur-Serein, Arcy-sur-Cure, Asquins, Augy, Auxerre, Avallon, Bazarnes, Beine, Bernouil, Béru, Bessy-sur-Cure, Bleigny-le-Carreau, Censy, Chablis, Champlay, Champs-sur-Yonne, Chamvres, La Chapelle-Vaupelteigne, Charentenay, Châtel-Gérard, Chemilly-sur-Serein, Cheney, Chevannes, Chichée, Chitry, Collan, Coulangeron, Coulanges-la-Vineuse, Courgis, Cruzy-le-Châtel, Dannemoine, Deux Rivières, Dyé, Epineuil, Escamps, Escolives-Sainte-Camille, Fleys, Fontenay-près-Chablis, Gy-l’Evêque, Héry, Irancy, Island, Joigny, Jouancy, Junay, Jussy, Lichères-près-Aigremont, Lignorelles, Ligny-le-Châtel, Lucy-sur-Cure, Maligny, Mélisey, Merry-Sec, Migé, Molay, Molosmes, Montigny-la-Resle, Montholon (tikai tajā daļā, kas atbilst kādreizējo Champvallon, Villiers sur Tholon un Volgré pašvaldību teritorijai), Mouffy, Moulins-en-Tonnerrois, Nitry, Noyers, Ouanne, Paroy-sur-Tholon, Pasilly, Pierre-Perthuis, Poilly-sur-Serein, Pontigny, Préhy, Quenne, Roffey, Rouvray, Saint-Bris-le-Vineux, Saint-Cyr-les-Colons, Saint-Père, Sainte-Pallaye, Sainte-Vertu, Sarry, Senan, Serrigny, Tharoiseau, Tissey, Tonnerre, Tronchoy, Val-de-Mercy, Vallan, Venouse, Venoy, Vermenton, Vézannes, Vézelay, Vézinnes, Villeneuve-Saint-Salves, Villy, Vincelles, Vincelottes, Viviers, Yrouerre.

Marķējums

Tiesiskais regulējums:

valsts tiesību akti

Papildu nosacījuma veids:

papildu noteikumi attiecībā uz marķēšanu

Nosacījuma apraksts:

a) vīnu ar kontrolētu cilmes vietas nosaukumu marķējumā var norādīt mazākas ģeogrāfiskas vienības nosaukumu, ja: — tas ir vietas nosaukums, kas ir kadastrēts; — un ja tas ir norādīts ražas deklarācijā. Kadastrētās vietas nosaukumu raksta uzreiz aiz aizsargātā cilmes vietas nosaukuma un iespiež ar burtiem, kas nepārsniedz pusi no to burtu izmēra gan augstumā, gan platumā, kuri veido aizsargāto cilmes vietas nosaukumu;

b) vīnu ar aizsargātu cilmes vietas nosaukumu marķējumā var norādīt lielāko ģeogrāfisko vienību “Vin du Beaujolais” vai “Grand Vin du Beaujolais”, vai “Cru du Beaujolais”. Lielākās ģeogrāfiskās vienības nosaukuma burtu izmērs ne augstumā, ne platumā nedrīkst būt lielāks par divām trešdaļām no to burtu izmēra, kas veido aizsargāto cilmes vietas nosaukumu.

Saite uz produkta specifikāciju

https://info.agriculture.gouv.fr/gedei/site/bo-agri/document_administratif-10009261-9fab-4519-9359-c1535d713844

(1) OV L 9, 11.1.2019., 2. lpp.